Thomas Cortsønn Wegner

Thomas Cortsen Wegner (født 23. april 1588 i Lund, død 13. desember 1654 i Stavanger) var en norsk biskop. I 1611 ble han kapellan ved Vor Frue kirke i København, fra 1617 sogneprest i Kalundborg, og fra 1618 sogneprest ved Nicolai kirke i København. Han ble utnevnt til biskop i Stavanger stift i 1627. 

Wegner var kjent som en meget aktiv biskop, og hans korrespondanse var omfattende. En av de han brevvekslet med var Ole Worm, og på oppfordring av ham samlet og beskrev Wegner i alt 29 runeinnskrifter fra sitt bispedømme. Disse ble gjengitt i Worms store verk Monumenta Danica. Som biskop sørget Wegner for å få forandret Stavanger stifts grenser som hadde bestått i 500 år. 

Thomas Cortsønn Wegner var biskop i Stavanger til sin død i 1654.

Wegner var gift to ganger, først med Cecilie Jakobsdatter Brender (født i 1600 og død i 1628), så med Anna Christensdatter Trane (født i 1611 død i 1696). Han fikk til sammen 15 barn med sine to koner, og syv av dem ble prester eller prestekoner over hele stiftet. 

Wegner bodde i bispegården (middelalderens Sankt Annas gård) på det som nå er Domkirkeplassen. Huset brant i 1633.Norske Riksregistranter, bind 6, side 605 -- http://da2.uib.no/cgi-win/WebBok.exe?slag=lesside&bokid=riksreg6&sideid=304&storleik= og side 626 - http://da2.uib.no/cgi-win/WebBok.exe?slag=lesside&bokid=riksreg6&sideid=314&innhaldid=2&storleik= Wegner disponerte også to tomter der kongen var grunneier. Den ene var ute på Skagen ved Sundtasmauet og den andre på Grimsageren (Strandsiden).Arne Kvitrud: Kongens grunnleie av Stavanger by 1643-1649 – http://www.kvitrud.no/1643-46-byens-grunnleie.htm 

I 1631 ga kongen enka Christensdatter Trane inntektene av gården Ims i Høgsfjord i hennes levetid.Norske Riksregistranter, bind 6, side 292 - http://da2.uib.no/cgi-win/WebBok.exe?slag=lesside&bokid=riksreg6&sideid=147&storleik= Enken Anna Kristensdatter Trane bodde senere i Skagen 6 i Stavanger. Denne eiendommen var fri, det vil si at hun eide tomta i tillegg til huset.Arne Kvitrud: Huseiere og skatteytere i Stavanger 1600-1807 - http://kvitrud.no/Huseiere.htm 

 Referanser 

 Kilder 
 Nord-Karmøy Historielag 
 Stavangeren: Tomas Conradi Wegner, 19. oktober 1910.

Kategori:Danske lutherske biskoper
Kategori:Danske lutherske biskoper utenfor hjemlandet
Kategori:Ikkenorske lutherske biskoper i Den norske kirke
Kategori:Biskoper i Stavanger bispedømme
Kategori:Personer fra Lund